CELEX: C2005/155/09
Language: sl
Date: 2005-06-25 00:00:00
Title: Zadeva C-170/05: Predlog za sprejem predhodne odločbe na podlagi sklepa Conseil d'Etat (Francija), oddelek za spore, z dne 15. decembra 2004 v zadevi Société Denkavit International BV in Denkavit France SARL proti Ministère de l'Economie, des Finances et de l'Industrie

25.6.2005   
            
            
               SL
            
            
               Uradni list Evropske unije
            
            
               C 155/4
            
         Predlog za sprejem predhodne odločbe na podlagi sklepa Conseil d'Etat (Francija), oddelek za spore, z dne 15. decembra 2004 v zadevi Société Denkavit International BV in Denkavit France SARL proti Ministère de l'Economie, des Finances et de l'Industrie
   (Zadeva C-170/05)
   (2005/C 155/09)
   Jezik postopka: francoščina
   Conseil d'Etat (Francija), oddelek za spore, je sklepom z dne 15. decembra 2004 v zadevi Société Denkavit International BV in Denkavit France SARL proti Ministère de l'Economie, des Finances et de l'Industrie, ki ga je sodno tajništvo Sodišča prejelo dne 8. februarja 2005, Sodišču Evropskih skupnosti predložil predlog za sprejem predhodne odločbe.
   Conseil d'Etat (Francija), oddelek za spore, predlaga Sodišču, naj odloči o naslednjih vprašanjih:
   
               1.
            
            
               Ali je mogoče izrek, ki matični družbi, upravičeni do izplačila dividend, katere sedež ni v Franciji, naloži breme obdavčitve, hkrati pa matične družbe s sedežem v Franciji oprosti le-te, izpodbijati glede na načelo svobode ustanavljanja?
            
         
               2.
            
            
               Ali je tak izrek o pri viru odtegnjenem davku glede na načelo svobode ustanavljanja mogoče izpodbijati samega po sebi pa je treba pri oceni skladnosti tega izreka z načelom svobode ustanavljanja upoštevati davčno konvencijo med Francijo in drugo državo članico, ki ta pri viru odtegnjeni davek dovoljuje in določa možnost, da se davku, dolgovanem v tej drugi državi članici, odbije breme, naloženo ob uporabi izpodbijanega izreka?
            
         
               3.
            
            
               Če se sprejme druga možnost iz prejšnje točke 2, ali obstoj zgoraj navedene konvencije zadošča, da se izpodbijani izrek pojmuje kot preprost mehanizem porazdelitve obdavčljivega dohodka med dvema zadevnima državama članicama, brez posledic za podjetja, ali pa naj okoliščina, da matična družba, ki nima sedeža v Franciji, ne more izvršiti odbitka, ki ga določa konvencija, pomeni, da ta izrek krši načelo svobode ustanavljanja?